b'\n_START_ARTICLE_\nSimulation\n_START_PARAGRAPH_\nSimulation er en imitation (efterligning) af noget virkeligt, tingenes tilstand eller en proces._NEWLINE_At simulere er at lade som om, forstille sig, foregive, skr\xc3\xb8mte._NEWLINE_Begrebet bruges ogs\xc3\xa5 om bl.a. beregnede modeller der efterligner en st\xc3\xb8rre eller mindre del af _NEWLINE_virkeligheden, f.eks. ad matematisk vej, f.eks. \xc3\xb8konomiske makromodeller og fly-simulatorer._NEWLINE_At simulere noget medf\xc3\xb8rer generelt at repr\xc3\xa6sentere bestemte n\xc3\xb8gle karakteristikker af opf\xc3\xb8rsler af _NEWLINE_udvalgte fysiske eller abstrakte systemer. _NEWLINE_Simulation bruges I mange sammenh\xc3\xa6nge, inklusive modelleringen af naturlige eller menneskelige systemer for at opn\xc3\xa5 indsigt i deres funktion. Andre kontekster inkluderer simulation af teknologi til brug for optimering, sikkerheds ingeni\xc3\xb8rarbejde, eksperimentering, tr\xc3\xa6ning og uddannelse. Simulation kan bruges til at vise de endelige effekter af alternative tilstande og mulige handlinger.\n_START_SECTION_\nMaritime simulatorer\n_START_PARAGRAPH_\nMaritime simulatorer tr\xc3\xa6ner et skibs bes\xc3\xa6tning. Den mest udbredte form for maritime simulator er brosimulatoren, der simulerer et skibs bro. Men der findes ogs\xc3\xa5 havari simulatorer der simulerer forskellige former for havari.\n_START_SECTION_\nBrosimulator\n_START_PARAGRAPH_\nBrosimulatorer er normalt opbygget som et skibs bro, enten generisk eller en tro kopi af en skibsklasses bro. Simulatoren indeholder alt det man\xc3\xb8vre og navigationsudstyr der skal bruges for at navigere et skib, og omverdenen bliver fremvist med en computergenereret verden vist i skibets vinduer.\n_START_SECTION_\nHavarisimulator\n_START_PARAGRAPH_\nHavarisimulatorer simulerer f. eks en del af et skib hvori det er muligt at lave \'huller\' med indtr\xc3\xa6ngende vand, s\xc3\xa5 man kan tr\xc3\xa6ne bes\xc3\xa6tningen i l\xc3\xa6kstopning._NEWLINE_Det kan ogs\xc3\xa5 v\xc3\xa6re en del af et skib, der kan s\xc3\xa6ttes ild til, s\xc3\xa5 man kan tr\xc3\xa6ne brandbek\xc3\xa6mpelse.\n_START_SECTION_\nFlysimulator\n_START_PARAGRAPH_\nEn flysimulator bruges til at tr\xc3\xa6ne piloter p\xc3\xa5 jorden. De tillader en pilot at forulykke med hans simulerede "flyver" uden at komme til skade. Fly simulatorerne bruges ofte til at tr\xc3\xa6ne piloterne i ekstremt sv\xc3\xa6re/farlige situationer, s\xc3\xa5 som landing uden motorer, elektriske eller hydrauliske fejl eller mavelandinger. De mest avancerede simulatorer har high-fidelity visuelle systemer og hydrauliske bev\xc3\xa6gelsessystemer. Simulatoren er normalt billigere at operere end et rigtigt tr\xc3\xa6ningsfly.\n_START_SECTION_\nMilit\xc3\xa6re simulatorer\n_START_PARAGRAPH_\nMilit\xc3\xa6ret er i stigende grad begyndt at bruge simulatorer p\xc3\xa5 mange omr\xc3\xa5der, da \xc3\xb8velser er meget dyre, samtidig med at de kan opn\xc3\xa5 en h\xc3\xb8j grad af tr\xc3\xa6ning med simulatorer. De mest udbredte simulatorer er taktiske simulatorer, hvor det taktiske spil kan tr\xc3\xa6nes. Men en r\xc3\xa6kke andre specielle simulatorer benyttes ogs\xc3\xa5, f.eks. skydesimulatorer af forskellig art._NEWLINE_For at forh\xc3\xb8je udbyttet af de forskellige tr\xc3\xa6nere er man i stigende grad begyndt at \'binde\' de enkelte simulatorer sammen med distribueret simulation, s\xc3\xa5 de er i stand til at indg\xc3\xa5 i hinandens simulation. P\xc3\xa5 denne m\xc3\xa5de kan man opbygge store scenarier med mange forskellige komponenter, b\xc3\xa5de fra h\xc3\xa6ren, luftv\xc3\xa5bnet og s\xc3\xb8v\xc3\xa6rnet (joint simulation).\n_START_SECTION_\nSpil\n_START_PARAGRAPH_\nSimulationer bruges ogs\xc3\xa5 i spil, som f.eks. tog-simulatorer, fly-simulatorer, skibs-simulatorer, truck-simulatorer, racer-simulatorer osv._NEWLINE_Nogle af disse simulatorer er efterh\xc3\xa5nden s\xc3\xa5 realistiske at de ogs\xc3\xa5 bruges professionelt til tr\xc3\xa6ning._NEWLINE_Et eksempel er Microsofts Flight Simulator, som med version FSX er meget t\xc3\xa6t p\xc3\xa5 det realistiske.\n_START_SECTION_\nModeller\n_START_PARAGRAPH_\nEn fysisk, matematisk eller p\xc3\xa5 anden vis logisk repr\xc3\xa6sentation af et system, entitet eller proces.\n_START_SECTION_\nFysiske modeller\n_START_PARAGRAPH_\nEn fysisk model er en model hvis fysiske karakteristikker ligner de fysiske karakteristikker af det system der modelleres (simuleres).\n_START_SECTION_\nMatematiske modeller\n_START_PARAGRAPH_\nEn matematisk model er en symbolsk model hvis egenskaber er udtrykt ved matematiske symboler og relationer.\n_START_SECTION_\nProces modeller\n_START_PARAGRAPH_\nEn proces model repr\xc3\xa6senterer de procedurem\xc3\xa6ssige trin i en opgave, handling eller aktivitet udf\xc3\xb8rt af et system. Proces modeller tillader at udtrykke dynamiske relationer af en situation udtrykt ved matematiske og logiske processer. (eks. M\xc3\xa5l opdagelse til M\xc3\xa5l \xc3\xb8delagt).\n_START_SECTION_\nSimulationstid\n_START_PARAGRAPH_\nEn simulations tid er simulationens interne repr\xc3\xa6sentation af tid. Simulationstid kan forekomme hurtigere, langsommere eller p\xc3\xa5 samme hastighed som real tid.'